# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2018. JÚLIUS 5-I RENDKÍVÜLI, NYILVÁNOS ÜLÉSÉRE

**TÁRGY:**

**Dr. Kónya Gábor háziorvos részére átadott eszközök, I. félévi háziorvosi alapellátás pénzügyi beszámoló**

**ELŐADÓ:**

**galácz györgy**

## polgármester

**ELŐTERJESZTÉS**

**Készült:** Balatonmáriafürdő Község Önkormányzati Képviselő-testületének 2018. július 5-ei rendkívüli, nyilvános testületi ülésére

**Tárgy**: Dr. Kónya Gábor háziorvos részére átadott eszközök, I. félévi háziorvosi alapellátás pénzügyi beszámoló

Tisztelt Képviselő-testület!

Balatonmáriafürdő Község Önkormányzat Képviselő-testülete a 95/2018.(V. 23.) számú képviselő-testületi határozatában döntött arról, hogy a háziorvosi alapellátást 2018. július 1. napjától feladat ellátási szerződéssel biztosítja Dr. Kónya Gábor egyéni vállalkozó, háziorvossal. A szerződés aláírására 2018. május 23. napján került sor.

A II/72-17/2018. ügyiratszámú és az előterjesztés mellékletéhez csatolt átadás-átvételi jegyzőkönyv alapján az abban felsorolt eszközöket, valamint a Balatonkeresztúr, Zrínyi utca 2. szám alatti önkormányzati épület helyiségeit (rendelő, váró, kartonozó, szociális helyiségek, fektető, tároló) és az ahhoz tartozó parkolót 2018. július 1-től térítésmentesen az önkormányzat átadta határozatlan időre.

Az előterjesztés mellékletét képezi továbbá a Háziorvosi alapellátás I. félévi pénzügyi beszámolója.

Kérem a Tisztelt Képviselő-testületet, hogy az előterjesztésben foglaltakat elfogadni szíveskedjenek!

Balatonmáriafürdő, 2018.07.04.

Galácz György sk.

polgármester

**HATÁROZATI JAVASLAT**

1. Balatonmáriafürdő Község Önkormányzatának Képviselő-testülete megismerte és támogatja Dr. Kónya Gábor vállalkozó, háziorvos részére átadott önkormányzati tulajdonú eszközöket, valamint a Balatonkeresztúr, Zrínyi u. 2. szám alatti önkormányzati épület helyiségeit (rendelő, váró, kartonozó, szociális helyiségek, fektető, tároló), és az ahhoz tartozó parkolót.
2. Balatonmáriafürdő Község Önkormányzatának Képviselő-testülete megismerte és tudomásul veszi a Háziorvosi alapellátás I. félévi pénzügyi beszámolóját.

Felelős: Galácz György polgármester

Határidő: értelem szerint